EkBass/fiwiki-20250220-pages-articles huggingface dataset:
Robert Dudley

Robert Dudley (24. kesäkuuta 1532 – 4. syyskuuta 1588) oli ensimmäinen Leicesterin jaarli, Englannin kuningatar Elisabet I:n ylitallimestari (englanniksi Master of the Horse), valtakunnanneuvoston jäsen ja kuningattaren pitkäaikainen suosikki. Valtakunnanneuvostossa Dudley kannatti suunnitelmia, joiden tavoitteena oli tehdä Englannista meriä hallitseva suurvalta. Vuoden 1559 syksyllä Elisabetin hovissa liikkunut juoru väitti, että Robert Dudley oli kuningattaren rakastaja ja että Elisabet aikoi jopa ottaa Dudleyn puolisokseen. == Elämäkerta == Robert Dudley syntyi viidentenä poikana Jane (omaa sukua Guildford) ja John Dudleylle, ensimmäiselle Northumberlandin herttualle (the 1st Duke of Northumberland), joka teloitettiin 1553 osallisuudestaan salajuoneen, jolla yritettiin nostaa Lady Jane Grey Englannin valtaistuimelle. Lady Jane oli naimisissa Robertin nuorimman veljen, Guilford Dudleyn kanssa. Robert Dudley oli väliaikaisesti vangittuna isänsä ja veljiensä Guilfordin, Johnin, Ambrosen ja Henryn kanssa Lontoon Toweriin, jossa hän oli samaan aikaan kuin vanha lapsuudenystävänsä, prinsessa Elizabeth Tudor. Elisabetin katolinen sisarpuoli, kuningatar Maria I oli vanginnut Elisabetin vaarallisena kilpailijana. Siihen aikaan Robert Dudley oli naimisissa Amy Robsartin kanssa. Kun Elisabet I oli kruunattu vuonna 1558, hän nimitti Robert Dudleyn heti ylitallimestariksi. Huhtikuussa 1559 Dudley pääsi valtakunnanneuvoston ja Sukkanauharitarikunnan jäseneksi. Hänen vaimonsa kuoli syksyllä 1560 pudottuaan alas portaita oudoissa olosuhteissa, ja Dudleytä syytettiin hänen murhansa järjestämisestä. Motiivina olisi ollut järjestää itsensä vapaaksi naidakseen kuningatar Elisabetin. Tapaus tutkittiin, ja jury antoi lausunnon, jonka mukaan kyseessä oli tapaturma. Elisabet ei suostunut suhteeseen, saatikka sitten liittoon. Hän sopi lähettävänsä Dudleyn toiseksi aviomieheksi leskeksi jääneelle Skotlannin kuningattarelle, Marialle. Maria kuitenkin uhmasi Elisabetia, eikä suostunut avioliittoon. Elisabet I antoi Robert Dudleylle Leicesterin jaarlin ja paroni Denbigh'n aatelisarvot syyskuussa vuonna 1564. Dudley meni naimisiin vuonna 1578 Walter Devereux'n lesken, Lettice Knollysin, kanssa. Vuonna 1585 Elisabet I lähetti Dudleyn 6000 sotamiehen johdossa Alankomaiden tasavaltaan avustamaan alankomaalaisia Espanjan vastaisessa kapinassa. Dudley kuitenkin epäonnistui, ja hänet kutsuttiin takaisin kotimaahan vuonna 1587. Epäonnistumisesta huolimatta Dudley nimitettiin seuraavana vuonna kenraaliluutnantiksi Espanjan armadaa vastaan lähetettävään armeijaan. Dudley kuoli lähellä Oxfordia syksyllä 1588. Kuoleman syyksi on arvailtu muun muassa vatsasyöpää. == Lähteet == * Elizabethi.org * Britannia.com/jaarlit/leicester === Viitteet === == Aiheesta muualla == * Leicester's Commonwealth Luokka:Jaarlit Luokka:Oxfordin yliopiston kanslerit Luokka:Vuonna 1532 syntyneet Luokka:Vuonna 1588 kuolleet
Hampurin päärautatieasema

Hampurin päärautatieasema (, Hamburg Hbf) on Saksan ja koko Euroopan vilkkaimpia rautatieasemia. Sen kautta kulkee päivittäin noin 500 000 matkustajaa. Nykyinen päärautatieasema avattiin liikenteelle 6. joulukuuta 1906. Aiemmin Hampurin keskustassa oli useita pieniä asemia. Asemalla on 14 raidetta, joista kahdeksan on kauko- ja lähiliikenteen käytössä ja neljää käyttävät paikallisjunat (S-Bahn). Kaksi on varattu läpikulkuliikenteen käyttöön. Aseman kautta kulkee päivittäin noin 800 kauko- ja lähiliikenteen junaa sekä 1 200 paikallisjunaa. Aseman kautta kulkevat kaikki Hampurin S-Bahnin kuusi linjaa sekä metron (U-Bahn) neljä linjaa. Metron asema on maanalainen ja jaettu kahteen eri asemaan: U1 ja U3 käyttävät eteläistä sekä U2 ja U4 pohjoista asemaa. == Katso myös == *Hampuri-Altonan rautatieasema == Lähteet == ==Aiheesta muualla== * Kuvia Hampurin päärautatieasema * Hamburger_Hauptbahnhof.jpg|Asema sisältä Hamburg Hauptbahnhof 2009 319.JPG|Pääsisäänkäynti Rautatieasema Luokka:Saksan rautatieliikennepaikat
Negrosinhedelmäkyyhky

Negrosinhedelmäkyyhky (Ptilinopus arcanus) on äärimmäisen uhanalainen kyyhky. Se on endeeminen laji Filippiineillä. Laji tunnetaan ja lajikuvaus on laadittu yhden Filippiineillä Negrosin saarella vuonna 1953 ammutun naaraslinnun perusteella. == Lähteet == Luokka:Kyyhkylinnut Luokka:Uhanalaiset linnut Luokka:Äärimmäisen uhanalaiset lajit
Zweibrücken

Zweibrücken (, ) on kaupunki Rheinland-Pfalzin osavaltiossa, lounaisessa Saksassa. Se on niin kutsuttu piiritön kaupunki (), eli se ei kuulu mihinkään Saksan piirikunnista. Kaupunki on noin 34 000 asukkaallaan (2011) Saksan pienin piiritön kaupunki. Sen pinta-ala on 70,64 neliökilometriä ja asukastiheys 484 as./km². Zweibrücken sijaitsee eteläisen Rheinland-Pfalzin länsiosassa Saarlandin rajalla, noin 36 kilometriä luoteiseen Kaiserslauternista. Zweibrückenin ydinkeskusta sijaitsee 25 kilometrin päässä Pirmasensista, joka sijaitsee Pfalzinlaakson länsilaidalla. Zweibrückenin ympäristössä sijaitsee useita metsiä. == Historia == Varhaisin tunnettu maininta nimestä Zweibrücken on peräisin vuodelta 1170. Kaupunki päätyi kreivi Heinrich I:n hallintaan vuonna 1182. Pyhän saksalais-roomalaisen keisarikunnan keisari Kaarle IV myönsi kaupungille kaupunkioikeudet vuonna 1352. Kreivi Eberhard myi kaupungin linnoineen pfalzilaiselle vaaliruhtinaalle Ruprecht I:lle vuonna 1385. Vuonna 1410 muodostettiin itsenäinen Pfalz-Zweibrückenin herttuakunta. Kaupunki paloi maan tasalle vuoden 1470 suurpalossa, mutta se rakennettiin nopeasti uudelleen. Vuodesta 1793 vuoteen 1814 Zweibrückeniä miehittivät ranskalaiset Napoleonin johdolla. Vuonna 1816 sen hallinta siirtyi Baijerille. Vuonna 1834 sai alkunsa kaupungin teollistuminen Dingler'schen Maschinenfabrikin myötä. Zweibrückin synagoga tuhottiin useiden muiden saksalaisten synagogien tapaan natsien kristalliyönä vuonna 1938. Kaupunki evakuoitiin toisessa maailmansodassa vuosina 1939–1940. Sodan loppupuolella 14. maaliskuuta 1945 kaupunki tuhoutui täydellisesti liittoutuneiden ilmapommituksissa. == Lähteet == == Aiheesta muualla == Luokka:Rheinland- Pfalzin kunnat Luokka:Saksan kaupungit
Hornblendiitti

Hornblendiitti on plutoninen kivilaji, joka koostuu pääasiassa sarvivälkkeestä. Se on väriltään tummanvihreää, melkein mustaa. Runsaasti sarvivälkettä sisältävät kivet ovat harvinaisia. Jos sarvivälke on kiven hallitseva mineraali, se luokitellaan hornblendiitiksi. Hornblendiitteihin kuuluu muun muassa granaattihornblendiitti, jossa granaatti on toinen hallitseva mineraali. == Lähteet == Luokka:Mafiset kivilajit Luokka:Syväkivilajit
Lauri Eskola

Lauri Eskola (s. 14. maaliskuuta 2005 Oulu) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan oikea laitahyökkääjä. == Ura == === Seuraura === Eskola on Kiekko-Laserin kasvatti. Hän siirtyi juniorina sittemmin Oulun Kärppiin. Kaudella 2022–2023 Eskola oli seuran U18-joukkueen paras syöttäjä ja toiseksi paras pistemies Markus Loposen jälkeen tehoilla 18+34=52, joilla hän jakoi U18 SM-sarjan pistepörssin kahdeksannen sijan kolmen muun pelaajan kanssa. Eskola valittiin sarjan ensimmäiseen tähdistökentälliseen. Hän voitti kauden päätteeksi U18 Suomen- mestaruuden. Kaudeksi 2023–2024 Eskola siirtyi Porin Ässien U20-joukkueeseen, jossa hän voitti kauden päätteksi U20 Suomen-mestaruuden. Huhtikuussa 2024 Eskola teki seuran kanssa 2+1-vuotisen SM-liigasopimuksen. Hän aloitti kauden 2024–2025 U20-joukkueessa. Eskola teki liigadebyyttinsä yhdessä Eeli Äijälän kanssa 8. tammikuuta 2025 vieraissa HPK:ta vastaan. Hänet merkittiin Ässien kolmosketjun vasempaan laitaan Otso Ylitalon ja Nestor Noivan viereen. Eskola sai ottelussa jääaikaa 11.40 minuuttia. === Maajoukkueura === Eskola on pelannut neljä nuorten maaottelua. == Muuta == Eskolan pikkuveli Elias on pelannut maalivahtina U18-ikäiseksi asti. == Tilastot == 2022–2023 Kärpät U20-SM 4 0 0 0 0 – – – – – 2023–2024 Ässät U20-SM 40 12 23 35 2 13 1 5 6 4 2 kautta yhteensä U20-SM 44 12 23 35 2 13 1 5 6 4 == Lähteet == * * === Viitteet === Luokka:Suomalaiset jääkiekkoilijat Luokka:Ässien pelaajat Luokka:Vuonna 2005 syntyneet Luokka:Elävät henkilöt
Laugerie-interstadiaali

Laugerie-interstadiaali oli viime jääkauden huipun jälkeinen lämmin vaihe noin 24 000–22 000 kalenterivuotta eli 20 100–18 200 radiohiilivuotta sitten. Maisieresin kanavalla Laugerie-tapahtuma ajoitetaan aikaan 23 000–19 000 radiohiilivuotta sitten. Venäjällä näkyy 21 700 ± 900 (ajoitus numero SOAN-12) ja 19 550 ± 900 (SOAN-76) vuoden ikäisiksi ajoitettuja kosteuslinssejä Iskitimin maannoksessa Tulan seuduilla, liittyen luultavasti jokien tulvimiseenVelichko 1994, Quaternary Environments of the Soviet Union, ISBN 0-582-30125-4, s 291. == Katso myös == *Viime jääkauden huippukohta *Veiksel- jääkausi == Lähteet == Luokka:Veiksel-jääkausi
King of the Nordic Twilight

King of the Nordic Twilight on italialaisen Luca Turillin ensimmäinen sooloalbumi vuodelta 1999. ==Kappalelista== # "To Magic Horizons" – 1:21 # "Black Dragon" – 5:04 # "Legend of Steel" – 5:21 # "Lord of the Winter Snow" – 6:06 # "Princess Aurora" – 3:47 # "The Ancient Forest of Elves" – 4:44 # "Throne of Ice" – 1:51 # "Where Heroes Lie" – 4:25 # "Warrior's Pride" – 3:47 # "Kings of the Nordic Twilight" – 11:37 # "Rannveig Sif Sigurdardottir [piiloraita]" – 2:12 ==Kokoonpano levyllä== * Luca Turilli — Kitarat, kosketinsoittimet * Olaf Hayer — Laulu * Sascha Paeth — Basso, kitarat * Miro — Kosketinsoittimet * Robert Hunecke Rizzo — Rummut Luokka:Vuoden 1999 esikoisalbumit Luokka:Luca Turillin albumit
Rasonkiuru

Rasonkiuru (Alauda razae) on kiurujen sukuun kuuluva äärimmäisen uhanalainen varpuslintu, jota tavataan vain Rason pikkuruisella saarella Kap Verden saaristossa. == Koko ja ulkonäkö == Rasonkiuru on 12–13 cm pitkä lintu, jolla on voimakas nokka. Se on kooltaan huomattavasti kiurua pienempi. Höyhenpeite on voimakkaasti mustan ja kermanvärisen kirjava, vatsapuolelta vaaleampi kuin selästä. Sukupuolet ovat samanvärisiä.Cramp, Stanley (päätoim.) 1988: Handbook of the Birds of Europe, the Middle East and North Africa. – Oxford University Press. Hongkong. Koiraiden nokka on suurempi kuin naaraiden ja sukupuolet pystyvät siten välttämään keskinäistä kilpailua ravinnosta. == Esiintyminen == Rasonkiuru elää vain Rason saarella Kap Verden saaristossa, São Nicolaun länsipuolella. Luulöytöjen perusteella tiedetään, että rasonkiuruja oli aiemmin myös Santa Luzian, São Vicenten ja Santo Antãon saarilla. Laji hävisi niiltä samoihin aikoihin kun ihmiset saapuivat 1400-luvulla. Luultavaa on, että ihmisten mukana tulleet lajit hävittivät rasonkiurun, ja vain Rason viljelykelvottomuus säästi lajin sukupuutolta. Santa Luzia on jälleen asumaton, ja onkin ehdotettu, että rasonkiuruja yritettäisiin istuttaa sinne takaisin. == Elinympäristö == Rasonkiuru elää lähes aavikkomaisissa olosuhteissa tasaisella, noin sadan hehtaarin suuruisella laavakentällä, jossa kasvaa laihaa ruohoa. Pieni osa populaatiosta elää lähistön rotkossa. Populaation koko oli alle 50 paria vuonna 1965 ja noin 20 paria vuosina 1979−1982, mutta yli 150 yksilöä vuonna 1985. Vuosina 1998 ja 2003 suoritetuissa tarkoissa laskennoissa löytyi noin 100 yksilöä, joista naaraita oli 30. Ilmastollisesti suotuisien vuosien jälkeen populaatio oli kasvanut 1 490 yksilöön vuonna 2011. == Lisääntyminen == Pesintä tunnetaan puutteellisesti. Pesä on maassa ruohoston tai kiven suojassa. Yksi kolmimunainen pesye tunnetaan. Haudonta-aika on noin 13 päivää. Varsinaista pesimäaikaa ei ole, vaan linnut pesivät, kun sateet sen mahdollistavat. == Ravinto == Rasonkiuru syö sekä siemeniä että hyönteisiä ja muita pieniä selkärangattomia, joita se kaivelee maasta tukevalla nokallaan. Koiraan nokka on noin 20 prosenttia pidempi kuin naaraan, mikä viittaa erilaisiin ruokailutapoihin. == Lähteet == Luokka:Kiurut Luokka:Uhanalaiset linnut Luokka:Äärimmäisen uhanalaiset lajit
Bianchi Bisiklet

Bianchi Bisiklet on turkkilainen yritys, joka valmistaa polkupyöriä. Bianchi Bisikletin pääjohtaja on Ovadya Sarda. Yritys valmistaa polkupyöriä Manisassa, joka sijaitsee 40 kilometrin etäisyydellä Izmiristä. Vuonna 2000 avatun tehtaan vuosituotanto on noin 350 000 polkupyörää. Tehtaalla työskentelee 340 työntekijää. Suurin osa polkupyöristä menee vientiin. Tehdas voi viedä polkupyöriä Euroopan unionin alueelle tullivapaasti, koska pyörissä on paljon eurooppalaisia osia. Bianchi Bisiklet ei ole tekemisissä kansainvälisesti tunnetun polkupyörämerkin Bianchin kanssa. Yrityksen nimi on perua yrityskaupoista vuodelta 1997, jolloin Sarda Group osti Turkin tehtaan Bianchi-polkupyöriä valmistaneelta italialaiselta Piaggiolta. Bianchi Bisiklet valmistaa kotimaansa Turkin markkinoille Bianchi-merkkisiä polkupyöriä. Vuonna 2005 Bianchi Bisiklet osti tunnetun italialaisen polkupyörämerkin Atalan tuotemerkin, jälleenmyyjäverkoston ja varaston. Bianchi Bisikletin valmistamia polkupyöriä myydään ainakin Suomessa ja Isossa-Britanniassa Sarda- tuotemerkillä. ==Lähteet== * * * * ==Aiheesta muualla== Yrityksen sivusto Luokka:Polkupyörävalmistajat Luokka:Turkkilaiset yritykset
Sarda

Sarda (Sarda sarda) on keskikokoinen, tonnikaloja muistuttava makrillien heimon kala, joka elää Atlantin valtameren rannikkovesissä. Sarda on voimakasrakenteinen parvissa liikkuva petokala, joka syö muuta kalaa ja mustekaloja. Se on ammattimaisen ja urheilukalastuksen kohde. == Koko ja ulkonäkö == Sarda kasvaa noin 75-senttiseksi ja 5–6-kiloiseksi, ennätyskalat jopa 90 sentin ja 11 kilon mittaan.Henry B. Bigelow, William C. Schroeder (1953) Common bonito Sarda sarda (Bloch) 1793. Fishes of the Gulf of Maine. Fishery Bulletin vol. 74, p. 337. Sarda on tukevarakenteinen kala, joka muistuttaa paljon pientä tonnikalaa tai boniittia. Koko iho on pienten suomujen peittämä. Pyrstön tyvi on huomattavan kapea, ja kaksi selkäevää ovat lähes kiinni toisissaan. Sardalle tyypillisesti sen etummainen selkäevä on kuitenkin kolmiomainen, evän yläreuna on suora eikä kovera. Selkäpuolella on tummia vinoja raitoja; raidat ovat jyrkemmässä kulmassa kuin muilla Sarda- suvun lajeilla. == Esiintyminen == Sarda on Atlantin valtameren lämpimien ja lauhkeitten rannikkovesien kala, joka esiintyy 80–200 metrin syvyydessä mutta voi myös nousta estuaareihin. Atlantin itärannikolla sen levinneisyys ulottuu Etelä-Norjasta Etelä-Afrikkaan, ja sitä tavataan myös Välimeressä ja Mustassameressä. Amerikassa sardaa tavataan Nova Scotiasta etelään Argentiinan pohjoisosaan saakka, muttei juuri Karibianmerellä. Sarda on tavattu harhailijana Itämerestä, kerran myös Suomen vesillä. == Kalastus ja käyttö== Sardaa pyydetään muun muassa avorysällä ja etenkin Mustanmeren alueella, ja sitä saadaan sivusaaliina uistellessa. Maailman vuosisaaliit ovat olleet 20 000 ja 40 000 tonnin välillä. Tärkein pyyntimaa on Turkki.Species Fact Sheets: Sarda sarda (Bloch, 1793) FAO Species Identification and Data Programme Sarda on öljyisempi kuin varsinaiset tonnikalat eikä ehkä yhtä arvostettu ruokana. Sitä myydään mm. purkkisäilykkeenä. == Lähteet == Luokka:Makrillit
Hampuri-Altonan rautatieasema

Hampuri-Altonan rautatieasema on rautatieasema Saksassa Hampurin Altonan kaupunginosassa. Se on lähtöasema monelle etelään päin kulkevalle kaukojunalle. Ensimmäinen asema paikalla avattiin Tanskan hallitessa Schleswigiä ja Altonaa vuonna 1844, kun Altona–Kiel-radan ensimmäinen osuus Elmshorniin otettiin käyttöön. Asema on remontoitu useaan otteeseen, viimeksi vuonna 2005. Kaukoliikenteen raiteille Altonan asema on pääteasema, ja useimmat etelään kulkevat ICE-junat lähtevät sieltä. S-Bahnin asema on läpiajettava, ja se sijaitsee maanpinnan alapuolella. Asemalta on myös autojunayhteyksiä Etelä-Saksaan, Itävaltaan ja Italiaan. Kaukoliikenne aiotaan siirtää vuonna 2023 pois Altonan rautatieasemalta uudelle Diebsteichiin, pari kilometriä nykyasemalta pohjoiseen sijaitsevalle asemalle. Tällöin Altonan rautatieasemalla kulkisi vain S-Bahn. == Katso myös == *Hampurin päärautatieasema == Lähteet == == Aiheesta muualla == *Hampuri-Altonan rautatieasema Deutsche Bahnin sivuilla. * Kuvia Hampuri-Altonan rautatieasemasta Altonan rautatieasema Luokka:Saksan rautatieliikennepaikat Luokka:1890-luvulla rakennetut rautatieliikennepaikat
Bob Feller

Robert William Andrew "Bob" Feller (3. marraskuuta 1918 – 15. joulukuuta 2010) oli yhdysvaltalainen baseballpelaaja. Hän loi poikkeuksellisen pitkän Major League Baseball -uran: ensimmäisen ottelunsa hän pelasi 19. heinäkuuta 1936 ja viimeisensä 30. syyskuuta 1956. Fellerin ainoa joukkue oli Cleveland Indians. Hän oli syöttäjä. Hän liittyi vuonna 1941 Yhdysvaltain laivastoon, mutta palasi baseballkentälle toisen maailmansodan päätyttyä. Feller oli kahdeksankertainen All Star -pelaaja, ja hänet kelpuutettiin Baseball Hall of Fameen vuonna 1962. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Vuonna 1918 syntyneet Luokka:Vuonna 2010 kuolleet
Kalevan kisat 1937

Kalevan kisat järjestettiin Viipurin keskusurheilukentällä 6.–8. elokuuta 1937. Kalevan maljan voitti Helsingin Poliisi-Voimailijat. Kilpailupaikkana oli Viipurin uusi keskuskenttä, joka oli silloin Suomen nykyaikaisin. Kentän etusuora oli yhdeksänratainen. Kisojen kokonaiskatsojamäärä oli yli 30 000, joka ylitettiin vasta 1970-luvulla. Ohjelmassa oli ensimmäistä kertaa 200 metrin aitajuoksu ja 30 kilometrin kävely. Myös maratonjuoksussa kilpailtiin ensimmäisen kerran virallisesti suomenmestaruudesta. 3 000 metrin estejuoksun Suomen mestaruudesta oli aikaisemmin kilpailtu viestikisoissa eri yhteydessä, nyt se oli ensimmäistä kertaa ohjelmassa Kalevan kisoissa. Kymmenottelu järjestettiin Helsingissä 11.–12. heinäkuuta. == Mitalistit == Laji Kultaa Aika / tulos Hopeaa Aika / tulos Pronssia Aika / tulos 100 m Aki Tammisto 10,7 Toivo Ahjopalo 10,9 Toivo Häkkinen 11,0 200 m Aki Tammisto 21,6 Toivo Ahjopalo 22,2 Torsten Avellan 22,3 400 m Aki Tammisto 49,3 Aku Räkköläinen 49,7 Sakari Aarniala 49,7 800 m Tauno Peussa 1.54,0 Ossi Teileri 1.54,7 Niilo Hartikka 1.54,8 1 500 m Toivo Sarkama 3.55,7 Niilo Hartikka 3.56,0 Martti Matilainen 3.56,3 5 000 m Taisto Mäki 14.28,8 Arvo Askola 14.30,0 Lauri Lehtinen 14.31,1 10 000 m Ilmari Salminen 30.49,3 Erkki Tamila 30.49,4 Oiva Lämsä 31.11,2 110 m aidat Bengt Sjöstedt 15,3 Veikko Jussila 15,3 Hans-Jörgen Sjöstedt 15,6 200 m aidat Bertel Storskrubb 25,9 Pentti Valkama 26,0 Arvo Salmela 26,2 400 m aidat Bertel Storskrubb 55,3 Arvo Salmela 55,7 Toivo Heinonen 57,5 3 000 m esteet Kaarlo Tuominen 9.16,6 Alf Lindblad 9.16,6 Onni Kepponen 9.31,0 Maraton Väinö Muinonen 2.35.44,4 Eljas Suoknuuti 2.46.47,0 Mauno Tarkiainen 2.52.40,2 Korkeushyppy Kalevi Kotkas 195 Lauri Kalima 190 Veikko Peräsalo 190 Seiväshyppy Aulis Reinikka 385 Pekka Hopea 385 Eijo Vesanen 385 Pituushyppy Aaro Laine 728 Erkki Karikoski 704 Veikko Merenmies 700 Kolmiloikka Onni Rajasaari 15,29 Kalevi Luoma 15,12 Kaarlo Ilovaara 14,83 Kuulantyöntö Sulo Bärlund 15,01 Risto Kuntsi 14,74 Olavi Suomela 14,68 Kiekonheitto Kalevi Kotkas 48,96 Oiva Mentula 45,85 Heikki Taskinen 45,39 Moukarinheitto Sulo Heino 51,55 Gösta Hannula 50,75 Juho Siltanen 49,69 Keihäänheitto Yrjö Nikkanen 74,78 Matti Järvinen 73,01 Kalervo Toivonen 67,74 30 km kävely Hjalmar Ruotsalainen 3.08.11,3 S. Savolainen 3.10.39,4 Tauno Helppolainen 3.12.09,8 Kymmenottelu Aulis Reinikka 6404 Arvi Andersson 6105 Manne Jokela 5983 == Lähteet == * Luokka:Kalevan kisat Luokka:Vuoden 1937 yleisurheilu Luokka:Viipurin urheilu
Georgia State Capitol

Georgia State Capitol on hallintorakennus Atlantassa, Yhdysvaltain Georgiassa. Rakennuksessa toimii Georgian hallitus ja parlamentti. Se on ollut listattuna Yhdysvaltain historiallisten kohteiden kansallisrekisterissä () vuodesta 1971 lähtien. Rakennus valmistui vuonna 1889 arkkitehtitoimisto Edbrooke & Burnhamin suunnittelemana. Se edustaa arkkitehtoniselta tyylisuunnaltaan uusrenessanssia sekä uusklassismia. == Lähteet == * Georgia State Capitol Luokka:Atlantan rakennukset ja rakennelmat Luokka:National Register of Historic Places -kohteet Georgiassa Luokka:Yhdysvaltain osavaltioiden parlamenttitalot
Bartınin maakunta

Bartınin maakunta on pieni maakunta Turkissa Mustanmeren rannalla. Maakunnan pääkaupunki on Bartın. Vuoden 2015 lopussa arvioitu väkiluku oli 190 708. == Piirikunnat == Bartınin maakunta on jaettu neljään piirikuntaan. *Amasra *Bartın *Kurucaşile *Ulus == Lähteet == == Aiheesta muualla ==
Mickey Vernon

James Barton ”Mickey” Vernon () oli yhdysvaltalainen baseballpelaaja, hänen pelipaikkansa ulkokentällä oli ykköspesä. Hän syntyi Marcus Hookissa, Pennsylvaniassa ja opiskeli Villanova Universityssa. Vernon pelasi Major League Baseballissa pitkän uran: hän pelasi ensimmäisen ottelunsa 8. heinäkuuta 1939 ja viimeisensä 27. syyskuuta 1960. Uran katkaisi ainoastaan kahden vuoden asepalvelus Yhdysvaltain laivastossa toisen maailmansodan aikana. Vernon oli 1940–1950-luvuilla seitsenkertainen All Star -pelaaja, ja hän ylsi "Most Valuable Playerin" valintaäänestyksessä parhaimmillaan kolmannelle sijalle. Hän toimi vuosina 1961–1963 Washington Senatorsin joukkueenjohtajana. == Joukkueet == Suurimman osan aktiivisesta peliurastaan Mickey Vernon vietti Washington Senatorsissa, jonka pelaajana hän oli vuosina 1939–1943, 1946–1948 ja 1950–1955. Hänen muut joukkueensa olivat: * Cleveland Indians (1949–1950) * Boston Red Sox (1956–1957) * Milwaukee Braves (1959) * Pittsburgh Pirates (1960) == Lähteet == Luokka:Yhdysvaltalaiset baseballpelaajat Luokka:Vuonna 1918 syntyneet Luokka:Vuonna 2008 kuolleet
Blue Ridge Mountains

Blue Ridge Mountains on vuorijono itäisessä Yhdysvalloissa. Se on osa Appalakkeja ja sijaitsee Georgian, Pohjois-Carolinan, Tennesseen, Virginian, Marylandin ja Pennsylvanian osavaltioiden alueella. Vuorijonon korkein huippu on Pohjois-Carolinan Mount Mitchell, joka yltää 2 037 metrin korkeuteen. Luokka:Yhdysvaltain vuoristot
John Gardner (säveltäjä)

John Gardner CBE (s. 2. maaliskuuta 1917 Manchester – 12. joulukuuta 2011 Hampshire)John Gardnerin elämäkerta Viitattu 15.12.2011 oli brittiläinen säveltäjä. Hän syntyi Manchesterissa ja sävelsi muun muassa oopperaa, sinfonioita sekä konserttoja. Hänet tunnetaan laajalti myös joululaulusta "Tomorrow Shall Be My Dancing Day". Gardnerista tehtiin Brittiläisen imperiumin ritarikunnan komentaja vuonna 1976. Hän jatkoi säveltämistyötään pitkälle vanhuuteensa, ja vuonna 2007 sai kantaesityksensä hänen vuonna 2005 Graham Salvagelle säveltämänsä fagottikonsertto. == Lähteet == Luokka:Brittiläiset säveltäjät Luokka:Brittiläisen imperiumin komentajat Luokka:Vuonna 1917 syntyneet Luokka:Vuonna 2011 kuolleet
Kööpenhaminan päärautatieasema

Kööpenhaminan päärautatieasema () on Tanskan suurin rautatieasema. Se sijaitsee Kööpenhaminan ydinkeskustassa Tivolin sisäänkäynnin vieressä. Asemalta on lähi- ja kaukojunayhteyksiä eri puolille Tanskaa sekä kansainvälisiä yhteyksiä Ruotsiin ja Saksaan. Aseman kautta kulkevat myös lähes kaikki S-tog -linjat. Asemahallissa on useita pikkukauppoja sekä pikaruokapaikkoja. ==Historia== Kööpenhaminan ensimmäinen rautatieasema avattiin vuonna 1847. Se palveli Roskildeen vievää rataa ja oli rakennettu puusta. Tämän korvannut asema avattiin vuonna 1864. Toinenkin asema osoittautui liian pieneksi, varsinkin, koska vain yksi raide kulki sieltä kaupungin ulkopuolelle. Uusi ja nykyinen asema, tunneli Østerportin rautatieasemalle sekä uudet raiteet kaupungista etelään valmistuivat joulukuussa 1911. Asema kunnostettiin vuonna 1980. Laitureille vievät liukuportaat ja hissit rakennettiin sekä aseman sisätilat uusittiin täysin. Viimeisin remontti päättyi 2008. Aseman katto korjattiin ja laiturit 3–6 parannettiin kansainvälisiin standardeihin. Myös aseman muita osia on remontoitu. Asemalta on yhteys Kööpenhaminan metroon. ==Aiheesta muualla== * DSB Luokka:Tanskan rautatieliikennepaikat Päärautatieasema
Siliana (kuvernementti)

Siliana () on yksi Tunisian 24 kuvernementista. Se sijaitsee sisämaassa Pohjois-Tunisiassa ja sen pääkaupunki on Siliana. Kuvernementissa on 223 087 asukasta (vuonna 2014) ja sen pinta-ala on 4 631 neliökilometriä. == Lähteet == == Aiheesta muualla == Luokka:Tunisian kuvernementit
Araripentanssija

Araripentanssija (Antilophia bokermanni) on äärimmäisen uhanalainen varpuslintu, joka on endeeminen laji Araripen ylängöllä koillisessa Brasiliassa. Lajista on kovin vähän tietoa, mutta kannan arvioidaan olevan alle 250 yksilöä.ARKive (myös valokuva) Araripentanssija on vajaat 15 cm pitkä. Koiraslinnun päälaki ja niska ovat kirkkaanpunaiset, siivet mustat ja muu höyhenpeite vaaleanharmaa. Naaras on oliivinvihreä, vatsapuolelta vaaleampi.Birdlife == Lähteet == Luokka:Uhanalaiset linnut Luokka:Tanssijat (linnut) Luokka:Äärimmäisen uhanalaiset lajit
S/2003 J 10

S/2003 J 10 on Jupiteria retrogradiseen suuntaan kiertävä, epäsäännöllinen, Carme-ryhmän kuu. Sen löysi ryhmä Havaijin yliopiston astronomeja vuonna 2003. S/2003 J 10 on läpimitaltaan noin kaksi kilometriä ja se kiertää Jupiteria noin 23 miljoonan kilometrin etäisyydellä kiertoajan ollessa noin 716 päivää.http://solarsystem.nasa.gov/planets/profile.cfm?Object=Jup_S2003_J10 Radan inklinaatio on 165° ja eksentrisyys 0,4284.https://archive.today/20121213225524/http://solarsystem.nasa.gov/planets/profile.cfm?Object=Jup_S2003_J10&Display;=Facts ==Lähteet== Luokka:Jupiterin kuut
S/2003 J 15

S/2003 J 15 on Jupiteria retrogradiseen suuntaan kiertävä, epäsäännöllinen, Carme-ryhmän kuu. Sen löysi ryhmä Havaijin yliopiston astronomeja vuonna 2003. S/2003 J 15 on läpimitaltaan noin kaksi kilometriä ja se kiertää Jupiteria noin 22 721 000 kilometrin etäisyydellä kiertoajan ollessa 699,676 päivää. Radan inklinaatio on 142° ja eksentrisyys 0,0932. ==Lähteet== Luokka:Jupiterin kuut
Simon Dach

Simon Dach (29. heinäkuuta 1605 Memel – 15. huhtikuuta 1659 Königsberg) oli saksalainen barokkiajan runoilija. Dach syntyi preussilaisessa Memelin kaupungissa (nyk. Klaipėda Liettuassa). Hän sai klassisen koulutuksen Königsbergin katedraalikoulussa sekä myöhemmin Wittenbergin latinakoulussa ja Magdeburgin kymnaasissa. Magdeburgista Dachin joutui lähtemään ruttoa pakoon Danzigin kautta takaisin Königsbergiin. Hän aloitti opinnot Königsbergin Albertus-yliopistossa vuonna 1626 ja opiskeli teologiaa ja filosofiaa. Opintojen päätyttyä hän aloitti vuonna 1633 opettajana katedraalikoulussa. Myöhemmin hänestä tuli katedraalikoulun vararehtori. Kirjallisuuden maailmaan Dachin tutustutti hänen ystävänsä Adrian Brauer. Brandenburgin vaaliruhtinas Yrjö Vilhelm nimitti Dachin runotaiteen professoriksi Königsbergin yliopistoon vuonna 1630. Dach promovoitiin tohtoriksi Königsbergissä vuonna 1640, ja vuonna 1656 hän aloitti kaupungin yliopiston rehtorina. Kolmikymmenvuotisen sodan aikana Dachista tuli Kürbishütte-ryhmän huomattavimpia henkilöitä. Ryhmä julkaisi useita runokirjoja ja lauluja, joista suurin osa oli Dachin tuotoksia. Luokka:Saksalaiset runoilijat Luokka:Saksalaiset virsirunoilijat Luokka:Vuonna 1605 syntyneet Luokka:Vuonna 1659 kuolleet
Vickers VC10

Vickers VC10 on brittiläinen nelimoottorinen, kapearunkoinen pitkän toimintamatkan matkustajalentokone. Koneen on suunnitellut ja rakentanut Vickers-Armstrongs (Aircraft) Ltd, ja se lensi ensilentonsa vuonna 1962. Kone on kapearunkoinen, ja siinä on noin 150 matkustajapaikkaa. Koneen neljä suihkumoottoria on sijoitettu rungon takaosaan, kaksi rungon molemmille puolelle. Kone suunniteltiin operoimaan lämpimässä ilmanalassa korkealla sijaitsevilta lentoasemilta.Donald 1997 s. 898 Konetyyppiä valmistettiin vain 54 kappaletta, eikä se ollutkaan taloudellisesti kovin menestynyt. Koneen käyttö Yhdistyneen kuningaskunnan kuninkaallisilla ilmavoimilla ilmatankkauskoneena loppui 20. syyskuuta 2013. Pian tämän jälkeen viimeiset lentokelpoiset yksilöt siirtolennettiin niitä ylläpitäviin museoihin. == Käyttäjät == * Air Ceylon * Air Malawi * BOAC * British Airways * British Caledonian * British United Airways * East African Airways * Ghana Airways * Gulf Air * Laker Airways * Middle East Airlines * Nigeria Airways * Omanin valtio * Qatarin valtio * Rolls-Royce * Yhdistyneiden arabiemiirikuntien valtio * Yhdistyneen kuningaskunnan kuninkaalliset ilmavoimat == Tekniset tiedot == == Katso myös == * Boeing 707 * Douglas DC-8 * Iljušin Il-62 == Lähteet == * === Viitteet === ==Aiheesta muualla== * Royal Air Force VC10 page * A little VC10derness - a website dedicated to the VC10 * VC10 development and service * VC10 History * VC10 British Pathe newsreel footage: (Adobe Flash video) ** "VC10 in the Clear" , 1964 ** "VC10 Proves Itself" , 1965 ** "BOAC VC10 Automatic Landing" , 1968 * The double deck VC10 Superb proposal * Assorted proposals for the VC10 Luokka:Brittiläiset matkustajalentokoneet Luokka:Vickersin ilma-alukset
S/2003 J 19

S/2003 J 19 on Jupiteria retrogradiseen suuntaan kiertävä, epäsäännöllinen, Carme-ryhmän kuu. Sen löysi ryhmä astronomeja vuonna 2003. S/2003 J 19 on läpimitaltaan noin kaksi kilometriä ja se kiertää Jupiteria noin 22 709 000 kilometrin etäisyydellä kiertoajan ollessa 699,125. Radan inklinaatio on 165° ja eksentrisyys 0,1961. Sen luultiin kadonneen, mutta löydettiin uudestaan vuonna 2018 ja sai pysyvän nimen Jupiter LXI. Luokka:Jupiterin kuut
Praxidike

Praxidike on Jupiteria retrogradiseen suuntaan kiertävä, epäsäännöllinen, Ananke-ryhmän kuu. Sen löysi ryhmä Havaijin yliopiston astronomeja vuonna 2000. Kuu sai silloin väliaikaiseksi nimekseen S/2000 J 7.http://solarsystem.nasa.gov/planets/profile.cfm?Object=Jup_Praxidike Praxidike on halkaisijaltaan noin 7 kilometriä. Se on toiseksi suurin Ananke- ryhmän jäsenistä, jos albedoksi oletetaan 0,04. Kuu on mitä todennäköisimmin c-tyypin asteroidi. Kuu kiertää Jupiterin kerran 625 päivässä etäisyyden planeettaan ollessa noin 20 824 000 kilometriä. Radan inklinaatio on 144° ja eksentrisyys 0,1840. Kuu sai nykyisen nimensä vuonna 2003 kreikkalaisesta mytologiasta Praksidiken mukaan. ==Lähteet== *https://archive.today/20121213144701/http://solarsystem.nasa.gov/planets/profile.cfm?Object=Jup_Praxidike&Display;=Facts Luokka:Jupiterin kuut
Johann Peter Hebel

Johann Peter Hebel (10. toukokuuta 1760 Basel, Sveitsi – 22. syyskuuta 1826 SchwetzingenHebel, Johann Peter, Deutsche Biographie, viitattu 17.5.2020 ) oli saksalainen runoilija, teologi ja pedagogi. Hebel oli yksi merkittävimmistä alemannisten murteiden runoilijoista. Hänen tunnetuimpiin teoksiinsa lukeutuu alemannitarujen kokoelma Schatzkästlein des rheinischen Hausfreundes. Hebel opiskeli teologiaa Erlangenissa vuosina 1778–1780. Opintojensa jälkeen hän toimi hetken kotiopettajana, kunnes aloitti opettajana karlsruhelaisessa kymnaasissa jossa hänet ylennettiin rehtoriksi vuonna 1808. Vuonna 1819 Hebelistä tuli prelaatti luterilaisessa kirkossa ja siten jäsen Badenin parlamentin ensimmäiseen kamariin. Murrerunoilija ja kansankirjailija Hebel valitsi runojensa kieleksi Lörrachin murteen. Hebelin tunnetuimmat teokset ovat runot Alemannische Gedichte (1803), jotka sisältävät esimerkiksi oivallisia luonnonkuvauksia ja idyllisiä tapainkuvauksia talonpoikaiselämästä. Hebelin kansankertomuksista mainittavimpia ovat Schatzkästlein des rheinländischen Hausfreundes (1811) ja Biblische Geschichten (1826). Hebelin kootut teokset ilmestyivät 1832–1834.Hebel, Johann Peter, Tietosanakirja osa 3, palsta 194, Tietosanakirja Osakeyhtiö 1911 == Lähteet == == Aiheesta muualla == Luokka:Saksalaiset runoilijat Luokka:Vuonna 1760 syntyneet Luokka:Vuonna 1826 kuolleet
Praksidike

Praksidike () oli kreikkalaisessa mytologiassa oikeudenmukaisen rangaistuksen jumalatar ja koston vaatija; nämä kaksi asiaa liittyivät hyvin läheisesti toisiinsa antiikin Kreikan oikeuskäsityksessä. Tyttäriensä Areten ja Homonoian kanssa heitä kutsuttiin yhdessä nimellä Praksidikai (), ja heitä palvottiin Boiotian Haliartoksessa omassa pyhäkössään. Tyttäriensä lisäksi Praksidikellä oli myös poika, Ktesios.Suda, hakusana: Praxidike (engl. käännös) Orfilaisissa hymneissä Persefonelle, Demeterin ja Zeuksen tytärelle ja manalan jumalattarelle, annetaan epiteetti Praksidike.Orfilaiset hymnit, Hymni 28 'Persefonelle' (engl. käännös) == Lähteet == Luokka:Antiikin Kreikan jumalattaret
Helmi Auvinen

Helmi Katariina Auvinen (o.s. Roos, 6. huhtikuuta 1876 Kajaani – 14. syyskuuta 1965 Savonlinna) oli suomalainen opettaja ja runoilija. Auvisen vanhemmat olivat komissionimaanmittari Carl Fredrik Roos ja Maria Elisabeth Sahlström. Hänen puolisonsa vuodesta 1901 oli kauppaneuvos Johan Aleksander Auvinen. Historioitsija, kauppaneuvos Juhani Auvinen oli heidän poikansa. Kansakoulunopettajaksi Helmi Auvinen valmistui 1899. Hän tuli runoilijana tunnetuksi erityisesti joululaulujen kirjoittajana (mm. Hiljaa, hiljaa joulun kellot kajahtaa). Auvinen on haudattu Talvisalon hautausmaalle. == Lähteet == * Taas kaikki kauniit muistot, Suomen lähetysseuran julkaisu, WSOY 1982. * Reijo Pajamo: Taas kaikki kauniit muistot, WSOY. ===Viitteet=== Luokka:Suomalaiset runoilijat Luokka:Suomalaiset opettajat Luokka:Vuonna 1876 syntyneet Luokka:Vuonna 1965 kuolleet
Maastohiihdon maailmancup 2004–2005

Maastohiihdon maailmancup 2004–2005 oli historian 24. virallinen maastohiihdon maailmancup -kausi. Se alkoi Düsseldorfissa 23. lokakuuta 2004 ja päättyi Falunissa 20. maaliskuuta 2005. ==Loppupisteet== ===Miesten kokonaiscup=== Hiihtäjä Pisteet 1\. Axel Teichmann 584 2\. Vincent Vittoz 516 3\. Tor Arne Hetland 512 4\. Tobias Angerer 439 5\. Rene Sommerfeldt 374 6\. Mathias Fredriksson 374 7\. Jens Arne Svartedal 361 8\. Giorgio di Centa 354 9\. Jevgeni Dementjev 351 10\. Eldar Rønning 349 ===Naisten kokonaiscup=== Hiihtäjä Pisteet 1\. Marit Bjørgen 1320 2\. Kateřina Neumannová 751 3\. Virpi Kuitunen 726 4\. Kristina Šmigun 643 5\. Claudia Künzel 613 6\. Hilde G. Pedersen 552 7\. Julija Tšepalova 530 8\. Aino-Kaisa Saarinen 484 9\. Natalja Baranova 431 10\. Gabriella Paruzzi 397 ===Miesten sprintticup=== Hiihtäjä Pisteet 1\. Tor Arne Hetland 564 2\. Eldar Rønning 327 3\. Trond Iversen 281 4\. Thobias Fredriksson 267 5\. Børre Næss 265 6\. Björn Lind 256 7\. Johan Kjølstad 251 8\. Jens Arne Svartedal 234 9\. Ola Vigen Hattestad 182 10\. Keijo Kurttila 171 ===Naisten sprintticup=== Hiihtäjä Pisteet 1\. Marit Bjørgen 625 2\. Virpi Kuitunen 415 3\. Anna Dahlberg 385 4\. Aino-Kaisa Saarinen 290 5\. Claudia Künzel 270 6\. Lina Andersson 236 7\. Pirjo Manninen 232 8\. Ella Gjømle 218 9\. Emelie Öhrstig 218 10\. Hilde G. Pedersen 165 ==Lähteet== *Tulokset FIS:n tietokannassa *Miesten maailmancup-pisteet FIS:n tietokannassa *Naisten maailmancup-pisteet FIS:n tietokannassa 2005 Luokka:Vuoden 2004 urheilu Luokka:Vuoden 2005 urheilu
Topeliuspriset

Topeliuspriset on suomenruotsalaisille toimittajille vuosittain myönnettävä palkinto, jota on vuodesta 1991 jakaneet kaksi järjestöä, Svenska folkskolans vänner ja Finlands svenska publicistförbund. Sakari Topeliuksen mukaan nimetty palkinto pyrkii nostamaan esiin journalisteja, jotka ovat edistäneet suomenruotsalaista kulttuuria ja ruotsinkielistä journalismia Suomessa. Palkinto jaetaan vuosittain Topeliuksen syntymäpäivänä 14. tammikuuta, ja se on nykyisin suuruudeltaan 7 500 euroa. Ennen Topeliuspalkinnon perustamista Finlands svenska publicistförbund jakoi vuodesta 1957 alkaen toimittajapalkintoa. ==Vuosien 1957–1990 palkitut== *1957: Ole Torvalds *1958: Henrik von Bonsdorff *1959: Frank Jernström *1961: Harry Elg *1962: Enzio Sevón *1964: Nils-Börje Stormbom *1965: Benedict Zilliacus *1967: Erik Appel *1968: Kaj Hagman *1970: Juhani Westman *1971: Birger Thölix *1972: Hasse Svensson *1973: Karl Sahlgren *1974: Kerstin Hanf *1975: Meta Torvalds *1976: Pelle Kevin *1977: Tor Högnäs *1979: Anita Höglund ja Knud Möller *1980: Eva Nyberg *1981: Gustaf Widén *1982: Nya Åland *1983: Astrid Gartz *1984: Leif Salmén *1985: Stig Kankkonen *1986: Carita Backström *1987: Göran Wallén *1988: Studentbladet *1989: Erik Wahlström *1990: Melita Tulikoura ==Topeliuspriset-palkitut== *1991: Lena Selén *1992: Leif Sjöström *1993: Olga Gustafsson *1994: Mayvor Stagnäs *1995: Peter Lodenius *1996: Henning Ahlskog *1997: Peik Österholm *1998: Olav S. Melin *1999: Mardy Lindqvist *2000: Nils Torvalds *2001: Torbjörn Kevin *2002: Cita Reuter *2003: Anna-Lena Laurén *2004: Kjell Lindroos *2005: Sven Strandén *2006: Kerstin Kronvall *2007: Jan Granberg ja Ann-Kristin Schevelew *2008: Jonas Jungar *2009: Staffan Bruun *2010: Camilla Berggren *2011: Viveca Dahl *2012: Minna Knus-Galán *2013: Annika Orre *2014: Jessica Stolzmann *2015: Marcus Rosenlund *2016: Henrik Othman *2017: Jeanette Björkqvist *2018: Marko Hietikko * 2019: Annvi Gardberg * 2020: Wilhelm Kvist * 2021 Liselott Lindström * 2022 Peter BuchertSonck, Fredrik: Peter Buchert får Topeliuspriset. Hufvudstadsbladet 14.1.2022. * 2023 Sofie Stara ==Lähteet== Luokka:Suomalaiset palkinnot
Slobo Horo

Slobo Horo oli tamperelainen balkanilaiseen musiikkiin erikoistunut yhtye, joka aloitti toimintansa vuonna 1986. Yhtyeen ensimmäinen levy Mastika ilmestyi vuonna 1992 ja sai huomiota ympäri maailmaa. Tämän jälkeen ilmestyivät levyt Esma (1994) ja Divane (2000). Alkuperäisten balkanilaisten rytmien lisäksi yhtyeen laulusolisti Jarkko Niemi lauloi Balkanin eri alueiden alkuperäiskielillä. Yhtye esiintyi kotimaan lisäksi laajasti eurooppalaisilla musiikkifestivaaleilla. Yhtyeen nimi oli poimittu 1980-luvun suomalaisesta Mutapainin ystävät -sketsisarjasta. Nimi aiheutti jonkin verran hämmennystä 1990-luvun alun Keski-Euroopassa, kun sen luultiin viittaavan tuolloin ajankohtaiseen ”Balkanin teurastajaksi” kutsuttuun Slobodan Miloševićiin. == Jäsenet == * Heikki Autio – harmonikka, sovitukset * Risto Blomster – basso ja laulu * Timo Kaasinen – kitara * Jouni Kurki – darbuka, davul * Mika Lahtinen – viulu * Jukka-Pekka Kärkkäinen – kitara * Jarkko Niemi – viulu, laulu, kitara * Karo Sampela – rummut, perkussiot * Leeni Pukkinen – Laulu, perkussiot * Mikko Vanhanen – klarinetti, saksofoni, laulu ==Lähteet== == Aiheesta muualla == * Slobo Horo Rockadillo-levy-yhtiön sivuilla * Slobo Horon esittely Balkans Without Borders -kokoelmalevyn sivuilla * Yhtyeen haastattelu Tampereen ylioppilaslehti Aviisin numerossa 13/94 * Ylen Elävä arkisto: Slobo Horo Luokka:Suomalaiset maailmanmusiikkiyhtyeet Luokka:Suomalaiset kansanmusiikkiyhtyeet Luokka:1990-luvun suomalaiset yhtyeet ja sooloartistit
Maastohiihdon maailmancup 2003–2004

Maastohiihdon maailmancup 2003–2004 oli historian 23. virallinen maastohiihdon maailmancup -kausi. Se alkoi Düsseldorfissa 25. lokakuuta 2003 ja päättyi Pragelatossa 14. maaliskuuta 2004. ==Loppupisteet== ===Miesten kokonaiscup=== Hiihtäjä Pisteet 1\. Rene Sommerfeldt 956 2\. Mathias Fredriksson 606 3\. Jens Arne Svartedal 592 4\. Tobias Angerer 582 5\. Axel Teichmann 575 6\. Frode Estil 558 7\. Andrus Veerpalu 539 8\. Fulvio Valbusa 462 9\. Thobias Fredriksson 436 10\. Anders Södergren 434 ===Naisten kokonaiscup=== Hiihtäjä Pisteet 1\. Gabriella Paruzzi 1228 2\. Marit Bjørgen 1139 3\. Valentyna Ševtšenko 983 4\. Hilde Gjermundshaug Pedersen 856 5\. Kristina Šmigun 853 6\. Virpi Kuitunen 848 7\. Claudia Künzel 762 8\. Olga Savjalova 664 9\. Kateřina Neumannová 629 10\. Sabina Valbusa 554 ===Miesten sprintticup=== Hiihtäjä Pisteet 1\. Thobias Fredriksson 410 2\. Jens Arne Svartedal 381 3\. Håvard Bjerkeli 337 4\. Tor Arne Hetland 296 5\. Peter Larsson 270 6\. John Kristian Dahl 237 7\. Janusz Krężelok 226 8\. Jörgen Brink 212 9\. Björn Lind 211 10\. Anders Högberg 191 ===Naisten sprintticup=== Hiihtäjä Pisteet 1\. Marit Bjørgen 745 2\. Gabriella Paruzzi 358 3\. Anna Dahlberg 330 4\. Virpi Kuitunen 305 5\. Elina Hietamäki 268 6\. Beckie Scott 229 7\. Aino-Kaisa Saarinen 205 8\. Hilde G. Pedersen 200 9\. Manuela Henkel 189 10\. Claudia Künzel 175 ==Lähteet== *Tulokset FIS:n tietokannassa *Miesten maailmancup-pisteet FIS:n tietokannassa *Naisten maailmancup-pisteet FIS:n tietokannassa 2004 Luokka:Vuoden 2003 urheilu Luokka:Vuoden 2004 urheilu
Maastohiihdon maailmancup 2002–2003

Maastohiihdon maailmancup 2002–2003 oli historian 22. virallinen maastohiihdon maailmancup -kausi. Se alkoi Düsseldorfissa 26. lokakuuta 2002 ja päättyi Falunissa 23. maaliskuuta 2003. ==Loppupisteet== ===Miesten kokonaiscup=== Hiihtäjä Pisteet 1\. Mathias Fredriksson 876 2\. Rene Sommerfeldt 589 3\. Jörgen Brink 441 4\. Axel Teichmann 441 5\. Lukáš Bauer 429 6\. Frode Estil 414 7\. Andrus Veerpalu 370 8\. Vincent Vittoz 352 9\. Tor Arne Hetland 340 10\. Anders Aukland 340 ===Naisten kokonaiscup=== Hiihtäjä Pisteet 1\. Bente Skari 1392 2\. Kristina Šmigun 834 3\. Gabriella Paruzzi 713 4\. Evi Sachenbacher-Stehle 667 5\. Hilde Gjermundshaug Pedersen 543 6\. Marit Bjørgen 508 7\. Claudia Künzel 466 8\. Sabina Valbusa 427 9\. Beckie Scott 405 10\. Anita Moen 398 ===Miesten sprintticup=== Hiihtäjä Pisteet 1\. Thobias Fredriksson 416 2\. Tor Arne Hetland 391 3\. Lauri Pyykönen 280 4\. Jörgen Brink 279 5\. Cristian Zorzi 276 6\. Håvard Bjerkeli 267 7\. Peter Larsson 248 8\. Jens Arne Svartedal 215 9\. Mikael Östberg 195 10\. Rene Sommerfeldt 195 ===Naisten sprintticup=== Hiihtäjä Pisteet 1\. Marit Bjørgen 485 2\. Bente Skari 410 3\. Pirjo Manninen 292 4\. Manuela Henkel 276 5\. Anita Moen 263 6\. Hilde Gjermundshaug Pedersen 248 7\. Claudia Künzel 230 8\. Maj Helen Sorkmo 196 9\. Evi Sachenbacher-Stehle 190 10\. Beckie Scott 181 ==Lähteet== *Tulokset FIS:n tietokannassa *Miesten maailmancup-pisteet FIS:n tietokannassa *Naisten maailmancup-pisteet FIS:n tietokannassa 2003 Luokka:Vuoden 2002 urheilu Luokka:Vuoden 2003 urheilu
Schnéevoigt

Schnéevoigt tarkoittaa muun muassa seuraavia henkilöitä: * Alf Schnéevoigt, tanskalainen näyttelijä ja ohjaaja. * Ernst Schnéevoigt (1835–1905), alankomaalaissyntyinen suomalainen sotilaskapellimestari * Georg Schnéevoigt (1872–1947), suomalainen kapellimestari ja sellisti * George Schnéevoigt (1893–1961), tanskalainen elokuvaohjaaja, kuvaaja ja näyttelijä * Sigrid Sundgren-Schnéevoigt (1878–1953), suomalainen pianisti * Siri Schnéevoigt, tanskalainen näyttelijä
Valletta FC

Valletta Football Club on vuonna 1943 perustettu jalkapalloseura Maltan pääkaupungista Vallettasta. Se pelaa Maltan pääsarjassa Maltan Valioliigassa. Joukkue on voittanut Maltan mestaruuden 16 kertaa ja cupin 11 kertaa. ==Saavutukset== * Maltan mestaruus 1944/45, 1945/46, 1947/48, 1958/59, 1959/60, 1962/63, 1973/74, 1977/78, 1979/80, 1983/84, 1989/90, 1991/92, 1996/97, 1997/98, 1998/99 ja 2000/01 * Maltan cupin voitto 1959/60, 1963/64, 1974/75, 1976/77, 1977/78, 1990/91, 1994/95, 1995/96, 1996/97, 1998/99 ja 2000/01 == Pelaajat ja valmentajat == === Nykyinen joukkue === Päävalmentaja (1. heinäkuuta 2014 alkaen) Gilbert Agius ==Lähteet== *Valletta FC:n kotisivut *Transfermarkt Valletta FC Valletta FC Luokka:Vuonna 1943 perustetut urheiluseurat
Altainlumikana

Altainlumikana (Tetraogallus altaicus) on aasialainen kanalintu. == Koko ja ulkonäkö == Linnun pituus on 58–65 cm. Naaras painaa keskimäärin 2,54 kg ja koiras 3 kg.Oiseaux (kuva) == Esiintyminen == Altainlumikana elää Venäjän Keski-Aasian puoleisessa osassa, Kazakstanissa, Mongoliassa ja Kiinassa. Lajin maailman populaation koko on 50 000–100 000 yksilöä ja lajin kanta on elinvoimainen. == Elinympäristö == Havumetsät. == Lisääntyminen == Pesä on maassa. Naaras munii 4–8 munaa, joita se hautoo noin 4 viikkoa. == Ravinto == Aikuiset syövät kasvinosia ja siemeniä, poikaset hyönteisiä. == Lähteet == Luokka:Aitokanat
Bruce Reitherman

Bruce Phillip Reitherman (s. 15. syyskuuta 1955 Burbank, Kalifornia) on yhdysvaltalainen elokuvaaja ja entinen lapsinäyttelijä. Hänen isänsä oli animaattori ja ohjaaja Wolfgang Reitherman. Lapsena Reitherman näytteli eräitä äänirooleja isänsä ohjaamissa Disneyn piirroselokuvissa: Mowglia Viidakkokirjassa (1967) ja Risto Reipasta lyhytelokuvassa Nalle Puh ja hunajapuu (1966), joka sisältyy myös myöhemmin tehtyyn elokuvaan Nalle Puh (1977). == Aiheesta muualla == * Luokka:Yhdysvaltalaiset elokuvaajat Luokka:Yhdysvaltalaiset lapsinäyttelijät Luokka:Yhdysvaltalaiset ääninäyttelijät Luokka:Amerikansaksalaiset Luokka:Vuonna 1955 syntyneet Luokka:Elävät henkilöt
Alexandra Araujo

Alexandra Araujo (s. 13. heinäkuuta 1972 Rio de Janeiro, Brasilia)Alexandra Araujo Sports-Reference.com A.S. ROMA Pallanuoto on brasilialaissyntyinen, nykyisin italialainen vesipalloilija. Hän kuului olympiakultaa voittaneeseen Italian joukkueeseen Ateenassa 2004. Hän pelasi keskikenttäpelaajan paikalla. Araujo on joukkueineen voittanut myös kultaa kaksissa MM-kisoissa (Perth 1998, Fukuoka 2001) ja hopeaa Barcelonasta 2003. Euroopan-mestaruuden hän joukkueineen on voittanut kolme kertaa (1997, 1999, 2003) ja sijoittunut kerran hopealle (2001). Araujo on 175 cm pitkä. == Lähteet == * CONI:n profiili === Viitteet === Luokka:Italialaiset vesipalloilijat Luokka:Italialaiset olympiavoittajat Luokka:Vuonna 1972 syntyneet Luokka:Elävät henkilöt
Michelle Dessler

Michelle Dessler on kuvitteellinen hahmo yhdysvaltalaisessa televisiosarjassa 24. Häntä esittää Reiko Aylesworth. Michelle on CTU:lle työskentelevä liittovaltion agentti. == Rooli == Michelle Dessler tulee mukaan sarjaan sen toisella tuotantokaudella. Hän työskentelee CTU:ssa Internet-protokollan valvojana. Hän avustaa Los Angelesiin salakuljetetun ydinpommin etsimisessä ja tekee tiivistä yhteistyötä Tony Almeidan ja Jack Bauerin kanssa. Michelle ja Tony sopivat menevänsä treffeille, jos he selviävät päivästä elossa. Michellen entinen pomo Carrie Turner tulee CTU:hun apuun, mistä Michelle on kärttyinen, koska Carriella oli ollut juttua Michellen Danny-veljen kanssa. Danny saapuu myöhemmin CTU:hun ja käy käsiksi Carrieen, mikä järkyttää Michelleä. Tony lohduttaa häntä ja he suutelevat. Kolmannella kaudella Michelle ja Tony ovat naimisissa. Michelle kehottaa Tonya ottamaan vastaan saamansa työtarjouksen Langleystä, mutta Tony ei suostu ellei Michellelle ole myös töitä. Myöhemmin Tonya ammutaan ja Michelle ottaa hänen paikkansa CTU:n johdossa. Michelle lähtee jäljittämään tappavaa Cordilla-virusta Chandler Plaza -hotelliin, missä virus lasketaan irti ja hotelli laitetaan karanteeniin. Michelle valmistautuu jättämään Tonylle jäähyväiset, jos ei hän selviä, mutta lopulta käy ilmi, että Michelle on immuuni virukselle. Kun Michelle on matkalla CTU:hun, Stephen Saunders kaappaa hänet. Saunders kiristää Tonya auttamaan häntä, minkä takia Tony tekee maanpetoksen pelastaessaan vaimonsa. Michelle pelastetaan ja Tony joutuu vankilaan. Michelle nähdään seuraavan kerran neljännen kauden puolessa välissä, kun hän tulee CTU:hun väliaikaiseksi johtajaksi. Hän ja Tony ovat Tonyn päästyä vankilasta eronneet tämän alkoholismin ja luonteenmuutosten takia. Myöhemmin parin tunteet lämpenevät jälleen ja he aikovat molemmat erota töistään aloittaakseen uuden elämän. Kun Tony siepataan, Michelle pelkää hänen puolestaan. Jack onnistuu kuitenkin pelastamaan Tonyn. Michelle ja Tony auttavat Jackia lavastamaan kuolemansa. Viidennellä kaudella Michelle ja Tony ovat onnellisesti yhdessä ja omistavat oman turvallisuusyhtiön. Kuultuaan David Palmerin salamurhasta Michelle päättää lähteä apuun CTU:hun. Kävellessään autolleen, se räjähtää tappaen Michellen. Tony kaivaa hänen ruumiinsa romun keskeltä ja puhkeaa itkuun. == Aiheesta muualla == *Michelle Dessler 24-Wikissä Luokka:24:n hahmot Luokka:Kuvitteelliset salaiset agentit ja vakoojat
Tom Melarti

Tom Melarti (s. 10. joulukuuta 1987 Pietarsaari) on suomalainen jalkapalloilija, joka edustaa Kakkosessa pelaavaa Gamlakarleby Bollklubbia. Hänen pelipaikkansa on hyökkääjä. FF Jaron kasvatteihin kuuluva Melarti on pelannut Veikkausliigaa kasvattajaseuransa paidassa kuuden ottelun verran. Ensiesiintymisensä liigakentillä hän teki 17-vuotiaana tultuaan vaihdosta mukaan peliin 2. lokakuuta 2005 0–0 päättyneessä kotiottelussa FC Lahtea vastaan. Loput viisi ottelua hän pelasi kaudella 2007. Melarti siirtyi Porin Palloilijoihin 2008. Hän allekirjoitti porilaisseuran kanssa yksivuotisen sopimuksen optiolla seuraavasta kaudesta.Jouppi, J-P: Tom Melarti Porin Palloon 20.12.2007. Pietarsaaren Sanomat. Viitattu 26.1.2008. Tom Melartin siirto Kokkolan Pallo-Veikkoihin julkistettiin 9. helmikuuta 2010. ==Lähteet== Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
Madara (yhtye)

Madara on japanilainen rock-yhtye, joka toimi vuosina 2002–2007. == Diskografia == ===Albumit=== * Kishikaisei (12. joulukuuta 2005) * Revolver (23. elokuuta 2006) ===Singlet=== * Ze#mare / Nureru shita (26. elokuuta 2004) * 3.1415926535... (11. marraskuuta 2004) * Kaiten mokuba (2. kesäkuuta 2005) * Sechigara yo chuu (2. elokuuta 2005) * Ware kami akiratan (elokuu 2005) * Boukyakou no ai (28. tammikuuta 2006) ==Jäsenet== ===Nykyiset jäsenet=== *Laulu: Shuri *Basso: Sasaki *Kitara: You *Kitara: Yuki ===Entiset jäsenet=== *Laulu: Hina (lähti 2005) *Rummut: Ituki (lähti 2005) ==Lähteet== *JaMe ==Aiheesta muualla== *Virallinen kotisivu *Madara JaMessa Luokka:Japanilaiset rockyhtyeet